Yella yiwen n ṣelṭan yesɛa yiwen n mmi-s ;irebba-t-id s lefcuc ayen i d-yenna ad as-d-yaweḍ,yur-s yiwen n uɛawdiw yal ass yettawi-t ɣer tala ad d- yessew.Yiwet n tikelt iruḥ ɣer tala am laɛwayed-is ad yessew uɛawdiw-is yufa din yiwet n temɣart d setut tesluɣuy tamda-nni n waman ,yenna-as :”a tamɣart wexxar syin ad yessew uɛawdiwiw” tamɣart-nni tugi ad as-tezmuzget ,iɛawed-as kifkif syin iqerreb ɣer tala-nni idemmer setut-nni yesswa-d uɛawdiw-is tenṭaq tenna-as :”haw......haw ad t-yileḍ d lunǧa n tteryel i tuɣeḍ “aqcic-nni yewhem dacu d lunǧa n tteryel yenna-as:”dacu-tt akka lunǧa- agi n tteryel tenna-as:”lunǧa n tteryel tugar akk tiḥdayin deg cbaḥa”Mi i d-yuɣal s axxam yerra-d iman-is yehlek yenna-as i yemma-s:”ass-a tɛuyer-iyi-d yiwet ntemɣart tenna-yi-d ad tɣileḍ d lunǧa n tteryel i tuɣeḍ;ihi ad tt-aɣeɣ zkara-ines ilaq ad iyi-tt-id-xeṭbem “ yemma-s texlaɛ tenna-as :”ad taɣeḍ lunǧa n tteryel? yessis n ṣelṭan llant keč tebɣiḍ yelli-s n tteryel ad k-tečč ad ternu akal iɣef tetteddeḍ”yenna-as:”nek d